Η **Διεθνής Ημέρα Νοηματικών Γλωσσών** γιορτάζεται κάθε χρόνο σε όλο τον κόσμο στις 23 Σεπτεμβρίου με τη Διεθνή Εβδομάδα Κωφών.

Η επιλογή της 23ης Σεπτεμβρίου έγινε επειδή αυτή τη μέρα ιδρύθηκε η Παγκόσμια Ομοσπονδία Κωφών το 1951.

Ιστορία των Νοηματικών Γλωσσών
------------------------------

Το οπτικό νόημα μεταδίδεται μέσω των νοηματικών γλωσσών. Ο αριθμός αυτών των γλωσσών σε παγκόσμια επίπεδο είναι άγνωστος. Τα περισσότερα έθνη έχουν τη δική τους μητρική νοηματική γλώσσα, ενώ σε ορισμένες περιπτώσεις, υπάρχουν πολλές. Ομάδες κωφών χρησιμοποιούν αυτές τις γλώσσες για την επικοινωνία τους επί αιώνες. Ο διάλογος *Κρατύλος* του Πλάτωνα από τον 5ο αιώνα π.Χ. περιέχει ένα από τα παλαιότερα παραδείγματα νοηματικής γλώσσας που έχουν καταγραφεί.

Η ιστορία των νοηματικών γλωσσών πριν από τον 19ο αιώνα δεν είναι καλά κατανοητή. Το υλικό περιορίζεται σε δακτυλικά αλφάβητα, που αναφέρονται ως συστήματα δακτυλοσυλλαβισμού. Αυτά τα αλφάβητα αναπτύχθηκαν προκειμένου να μεταφραστούν λέξεις από μια ομιλούμενη γλώσσα σε μια νοηματική γλώσσα. Πιστεύεται ότι ο Πέδρο Πόντσε δε Λεόν εφηύρε το πρώτο δακτυλικό αλφάβητο.

Ο Σαρλ-Μισέλ ντε Λ'Επέ ίδρυσε στο Παρίσι το πρώτο σχολείο για κωφά παιδιά. Ο πιο γνωστός απόφοιτος αυτής της σχολής, που αποφοίτησε το 1755, είναι ίσως ο Λοράν Κλερκ. Μαζί με τον Τόμας Χόπκινς Γκαλοντέ, ταξίδεψε στις Ηνωμένες Πολιτείες και ίδρυσε την Αμερικανική Σχολή Κωφών το 1817. Το ίδρυμα, το οποίο έχει σήμερα περίπου 174 μαθητές, βρίσκεται στο Χάρτφορντ του Κονέκτικατ και είναι το παλαιότερο μόνιμο σχολείο κωφών στις ΗΠΑ.

Η σχέση μεταξύ ομιλούμενων και νοηματικών γλωσσών είναι περίπλοκη και ποικίλλει περισσότερο ανά έθνος από τις αντίστοιχες προφορικές γλώσσες. Για παράδειγμα, αγγλικά ομιλούνται ευρέως στις ΗΠΑ, το Ηνωμένο Βασίλειο, τον Καναδά, την Αυστραλία και τη Νέα Ζηλανδία. Ωστόσο, η Γαλλική Νοηματική Γλώσσα είναι η αρχική πηγή της Αμερικανικής Νοηματικής Γλώσσας, η οποία χρησιμοποιείται στις Ηνωμένες Πολιτείες και στον αγγλόφωνο Καναδά, χωρίς να συνδέεται με τις νοηματικές γλώσσες της Βρετανίας, της Αυστραλίας και της Νέας Ζηλανδίας. Η Διεθνής Νοηματική Γλώσσα χρησιμοποιείται σε διεθνείς περιστάσεις, όπως οι Ολυμπιακοί Αγώνες Κωφών και οι συνεδίες της Παγκόσμιας Ομοσπονδίας Κωφών.

Θέματα
------

* **2018**: *Με τη νοηματική γλώσσα, όλοι περιλαμβάνονται!*
* **2019**: *Δικαιώματα νοηματικής γλώσσας για όλους!*
* **2020**: *Οι νοηματικές γλώσσες είναι για όλους!*
* **2021**: *Νοηματίζουμε για τα ανθρώπινα δικαιώματα!*
* **2022**: *Οι νοηματικές γλώσσες μας ενώνουν!*
* **2023**: *Ένας κόσμος όπου οι κωφοί παντού μπορούν να νοηματίζουν οπουδήποτε!*

Παραπομπές
----------

1. ↑  «United Nations declared 23 September as International Day of Sign Languages - WFD». WFD. 19 Δεκεμβρίου 2017. Ανακτήθηκε στις 24 Δεκεμβρίου 2017.
2. ↑  «Third Committee Approves 16 Drafts with Friction Exposed in Contentious Votes on Glorification of Nazism, Cultural Diversity, Right to Development ! Meetings Coverage and Press Releases». UN. Ανακτήθηκε στις 24 Δεκεμβρίου 2017.
3. 1 2 3 4  «International Day of Sign Languages». *Days Of The Year* (στα Αγγλικά). 23 Σεπτεμβρίου 2023. Ανακτήθηκε στις 23 Σεπτεμβρίου 2023.
4. ↑  «International Day of Sign Languages and International Week of the Deaf 2018 - WFD». WFD. 16 Μαρτίου 2018. Ανακτήθηκε στις 17 Ιουλίου 2018.
5. ↑  «Announcement: Sub-themes of the International Week of the Deaf - WFD». WFD. 15 Μαρτίου 2019. Ανακτήθηκε στις 24 Σεπτεμβρίου 2019.
6. 1 2  «Announcement». WFD. Ανακτήθηκε στις 22 Σεπτεμβρίου 2021.
7. ↑  «International Week of Deaf People 2023». *WFD* (στα Αγγλικά). Ανακτήθηκε στις 19 Σεπτεμβρίου 2023.